Legal Document

Category: 1929

Text:
31. ΑΠΟΦΑΣΗ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Ε/7327 της 12/21 Αυγ. 1980 (ΦΕΚ Β΄ 789) Περί επιμορφώσεως εκπαιδευτικών Μέσης Τεχνικής και Επαγγελματικής Εκπαιδεύσεως. Έχοντας υπόψη: 1)Το άρθρ. 1 εδάφ. γ΄ του Ν.Δ. 789/70. 2)Το άρθρ. 20 παρ. 2 του Νόμ. 817/78. 3)Το γεγονός ότι η εφαρμογή νέων προγραμμάτων και η χρησιμοποίηση νέων διδακτικών βιβλίων σε όλες τις σχολικές μονάδες της Μέσης Τεχνικής και Επαγγελματικής Εκπαιδεύσεως (ΤΕΕ) καθιστά αναγκαία την πραγματοποίηση κύκλων επιμορφώσεως συγκεκριμένου χαρακτήρα και σύντομης διάρκειας για το διδακτικό προσωπικό της, ώστε να αντιμετωπισθούν τα σχετικά γνωστικά και μεθοδολογικά προβλήματα. 4)Το αριθ. 19/1980 πρακτικό του Δ.Σ. της ΣΕΛΕΤΕ. 5)Το αριθ. 47/1980 πρακτικό του ΚΕΜΕ. 6)Την υπ’ αριθ. Η.2771/17.5.80 κοινήν απόφασιν του Πρωθυπουργού και Υπουργού Εθνικής Παιδείας και Θρησκευμάτων «περί αναθέσεως αρμοδιοτήτων Υπουργού εις τους Υφυπουργούς», αποφασίζουμε: Εγκρίνουμε την πραγματοποίηση στη ΣΕΛΕΤΕ προγράμματος ταχύρρυθμης επιμορφώσεως του διδακτικού προσωπικού της Μέσης ΤΕΕ, ως εξής: Άρθρ.1-Σκοπός του προγράμματος επιμορφώσεως είναι η υποβοήθηση του διδακτικού προσωπικού της Μέσης ΤΕΕ για την καλύτερη εκπαίδευση των διδακτικών καθηκόντων του, με βάση τα συγκεκριμένα νέα ωρολόγια και αναλυτικά προγράμματα και διδακτικά βιβλία των Τεχνικών και Επαγγελματικών Λυκείων και Σχολών. Άρθρ.2.-1.Την επιμόρφωση, που θα αρχίσει από το ακαδημαϊκό έτος 1980-81 και θα συνεχισθεί και τα επόμενα έτη, μέχρι καλύψεως του συνόλου του προσωπικού, θα παρακολουθήσουν οι εκπαιδευτικοί των Κλάδων 1-9 της Μέσης Δημοσίας ΤΕΕ, του Προτύπου ΚΕΤΕ της ΣΕΛΕΤΕ και της Σιβιτανιδείου Σχολής, υπό την προϋπόθεση ότι υπηρετούν στους αντιστοίχους Κλάδους επί διετία τουλάχιστο. 2.Η επιλογή των εκπαιδευτικών που θα φοιτήσουν σε κάθε κύκλο επιμορφώσεως θα γίνεται με αποφάσεις μας, μετά εισηγήσεις των αρμοδίων Γενικών Επιθεωρητών ΤΕΕ και των Δ.Σ. της ΣΕΛΕΤΕ και της Σιβιτανιδείου Σχολής. 3.Ο χρόνος πραγματοποιήσεως των μαθημάτων κάθε κύκλου επιμορφώσεως θα ορίζεται με αποφάσεις μας, μετά εισήγηση του Δ.Σ. της ΣΕΛΕΤΕ. 4.Οι εκπαιδευτικοί θα παρακολουθήσουν τις επιμορφώσεις διαιρούμενοι σε τάξεις ως εξής: α)Πολιτικοί ή τοπογράφοι Κλάδου 1 και πολιτικοί ή δομικοί ή συγκοινωνιακοί ή τοπογράφοι του Κλάδου 7. β)Μηχανολόγοι Κλάδου 1 και Κλάδου 7. γ)Ηλεκτρολόγοι Κλάδου 1 και Κλάδου 7. δ)Ηλεκτρονικοί ή φυσικοί ραδιοηλεκτρολόγοι Κλάδου 1 και ηλεκτρονικοί Κλάδου 7. ε)Χημικοί ή μεταλλειολόγοι Κλάδου 1 και χημικοί Κλάδου 3. στ)Αρχιτέκτονες Κλάδου 1 και Καλών Τεχνών Κλάδου 5. ζ)Όλες οι ειδικότητες του Κλάδου 2 και οι απόφοιτοι ΑΣΣΕ του Κλάδου 8. η)Φυσικοί Κλάδου 3. θ)Μαθηματικοί Κλάδου 3. ι)Θεολόγοι Κλάδου 4. ια)Φιλόλογοι Κλάδου 4. ιβ)Αγγλικής Κλάδου 4. ιγ)Γεωπόνοι Κλάδου 5 και απόφοιτοι ΑΣΤΕΓ Κλάδου 8. ιδ)Ιατροί Κλάδου 5 και απόφοιτοι ΑΣΣΥΚΠ Κλάδου 8. ιε)Δομικοί ή σχεδιαστές Κλάδου 9. ιστ)Μηχανολόγοι ή μηχανικοί αυτοκινήτων ή εμπορικού ναυτικού ή θερμοψυκτικοί Κλάδου 9. ιζ)Ηλεκτρολόγοι Κλάδου 9. ιη)Ηλεκτρονικοί Κλάδου 9. ιθ)Χημικοί Κλάδου 9. Άρθρ.3.-Οι κύκλοι επιμορφώσεως θα πραγματοποιηθούν αρχικά στο Κεντρικό Αθηνών και στο Παράρτημα Θεσσαλονίκης της ΣΕΛΕΤΕ. Αργότερα, μετά πρόταση του Δ.Σ. της ΣΕΛΕΤΕ, μπορεί να πραγματοποιηθούν κύκλοι επιμορφώσεως και σε άλλες πόλεις. Άρθρ.4.-1.Η διάρκεια των μαθημάτων κάθε κύκλου επιμορφώσεως θα είναι 72 ώρες συνολικά οι οποίες θα κατανέμονται είτε: α)σε 8 εβδομάδες επί 3 διδακτικές ημέρες την εβδομάδα επί 3 διδακτικές ώρες την ημέρα είτε: β)σε 12 εβδομάδες επί 2 διδακτικές ημέρες την εβδομάδα επί 3 διδακτικές ώρες την ημέρα. 2.Οι εκπαιδευτικοί που θα παρακολουθήσουν τις επιμορφώσεις δεν απαλλάσσονται των καθηκόντων τους στα σχολεία τους. 3.Ο μέγιστος αριθμός εκπαιδευομένων ανά τάξη θα είναι 40. Άρθρ.5.-Τα ωρολόγια προγράμματα διδασκαλίας ορίζονται ως εξής: α/α Μάθημα        Ώρες      συνολικά 1.Ειδική Διδακτική και Εποπτικά      μέσα διδασκ.           16 2.Σχολικός Επαγγελματικός      Προσανατολισμός             8 (Αντί για τη σελ. 516,459) Σελ. 516,459(α) Τεύχος ΣΤ113-Σελ. 63 Προσωπικό Επαγγελματικών Σχολών 32.Ε.ι.30-31 3.Αξιολόγηση-βαθμολόγηση μαθητών  8 4.Μαθήματα ή εργαστήρια ειδικότητας 40 Σύνολο 72 Άρθρ.6.-1.Τα αναλυτικά προγράμματα διδασκαλίας ορίζονται ως εξής: α)Ειδική Διδακτική και Εποπτικά μέσα διδασκαλίας: Κατανομή της διδακτέας ύλης των μαθημάτων, που διδάσκει η αντίστοιχη ειδικότητα εκπ/κών, σε διδακτικές ενότητες και περαιτέρω κατανομή σ’ αυτές του διαθέσιμου συνολικού χρόνου διδασκαλίας, κατά τα αντίστοιχα ωρολόγια και αναλυτικά προγράμματα και διδακτικά βιβλία. Εφαρμογή των αρχών περί σχεδίου μαθήματος, πορείας διδασκαλίας, καρτελλών πράξεων και έργων κλπ., με παράλληλη χρήση των κατά περίπτωση ενδεδειγμένων εποπτικών μέσων διδασκαλίας, σε σχέση με τα μαθήματα που διδάσκουν οι εκπαιδευτικοί της αντίστοιχης ειδικότητας. Συντονισμός ενοτήτων από έδρας και εργαστηριακής διδασκαλίας. Αντίστοιχες πρακτικές ασκήσεις διδασκαλίας. β)Επαγγελματικός Προσανατολισμός: Επανάληψη και παραδείγματα πρακτικής εφαρμογής των μεθόδων αναλύσεως επαγγέλματος και σχολικού επαγγελματικού προσανατολισμού (πληροφόρηση, συνέντευξη, ερωτηματολόγια ή τεστς κλπ). Οργάνωση στα ΚΕΤΕ γραφείων σχολικού επαγγελματικού προσανατολισμού. Γενική περιγραφή όλων των επαγγελμάτων που καλύπτονται από τα προγράμματα των ΚΕΤΕ. Ανάλυση και πληροφόρηση για τα επαγγέλματα που αναφέρονται στον τομέα της ειδικότητας κάθε τάξεως εκπαιδευομένων (περιγραφή, απαιτούμενα προσόντα, σπουδές και που παρέχονται, συνθήκες και όροι απασχολήσεως). γ)Αξιολόγηση-βαθμολόγηση μαθητών: Χρησιμοποίηση των μεθόδων αξιολογήσεως (παρατήρηση, προφορικές και γραπτές εξετάσεις, τεστς,) και τρόποι βαθμολογήσεως των μαθητών στα μαθήματα που διδάσκουν οι εκπαιδευτικοί αντίστοιχης ειδικότητας. δ)Μαθήματα ή εργαστήρια ειδικότητας: Ανάλυση των γνωστικών, επιστημονικών πρακτικών και εργαστηριακών προβλημάτων που παρουσιάζονται κατά την από έδρας ή την εργαστηριακή διδασκαλία των μαθημάτων της αντίστοιχης ειδικότητας και συντονισμός θεωρητικής και εργαστηριακής διδασκαλίας, με βάση τα εφαρμοζόμενα νέα ωρολόγια και αναλυτικά προγράμματα και τα χρησιμοποιούμενα νέα διδακτικά βιβλία στα μαθήματα που διδάσκονται στα ΚΕΤΕ οι εκπαιδευτικοί αντίστοιχης ειδικότητας. Σελ. 516,460(α) Τεύχος ΣΤ113-Σελ. 64 2.Οι παραδόσεις των καθηγητών θα καλύπτουν το 1/3 της συνολικού χρόνου διδασκαλίας κάθε μαθήματος, ενώ τα 2/3 του χρόνου αυτού θα διατίθενται για εισηγήσεις ή ασκήσεις των εκπαιδευομένων και κριτική συζήτηση μεταξύ αυτών και του καθηγητή. Άρθρ.7.-1.Στους εκπαιδευομένους θα δίνονται σημειώσεις για όλα τα μαθήματα. 2.Μετά το τέλος της φοιτήσεως, κάθε εκπαιδευτικός που θα έχει παρακολουθήσει τουλάχιστον 65 από τις 72 ώρες θα λαμβάνει πιστοποιητικό παρακολουθήσεως, το οποίο θα τίθενται στον ατομικό υπηρεσιακό του φάκελλο. Άρθρ.8.-1.Οι δαπάνες αμοιβής προσωπικού, σημειώσεων και γενικών εξόδων της επιμορφώσεως θα βαρύνουν τον τακτικό προϋπολογισμό της ΣΕΛΕΤΕ. 2.Κάθε λεπτομέρεια που ανάγεται στη λειτουργία των κύκλων επιμορφώσεως και στην εφαρμογή της παρούσης θα καθορίζεται με αποφάσεις του Διοικητικού Συμβουλίου της ΣΕΛΕΤΕ. Για την επιμόρφωση των άνω εκπαιδευτικών στο σχολικό Επαγγελματικό Προσανατολισμό βλέπε ΕΙ/1747/1983 (ΦΕΚ Β΄ 324) απόφ. Υπ. Παιδείας (τόμ. 32Α σελ. 424,11).